b'\n_START_ARTICLE_\nMolekulaarne kell\n_START_PARAGRAPH_\nMolekulaarne kell aitab m\xc3\xa4\xc3\xa4rata evolutsiooni ajalist kulgu DNA nukleotiidide ja aminohapete j\xc3\xa4rgnevuste p\xc3\xb5hjal. Igal liigil tekivad mutatsioonid erineva sagedusega ja seda mutatsioonide tekkesagedust nimetataksegi molekulaarseks kellaks. Selle j\xc3\xa4rgi saab kindlaks teha n\xc3\xa4iteks kui kaugel ajal minevikus on lahknenud erinevad liigid, perekonnad, sugukonnad ja teised taksonoomilised \xc3\xbcksused.'